tomron87/hebrew-wikipedia-sentences-corpus huggingface dataset:
בהווה, נהג אוטובוס מסיע ארבעה סטודנטים: אנדרו (ויל פולטר), אנג'לה ( \ רייצ'ל דובל), טיילור (קייטלין ספונהיימר \ אלני מיאריטי) ודניאל (קייל ביילי \ ג'ונתן בורטו) והפרופסור שמלווה אותם, ג'ון (אלכס איבנוביץ' \ סוקש הוסלה) במסגרת טיול כיתתי.
בעקבות עבודות בדרך, המשטרה מאלצת את החבורה לסטות מדרכם ולעבור דרך העיירה "ליטל הופ".
הסיפור חוזר לפרולוג שמתרחש בשנת 1972 ועוסק במשפחת קלארק: ההורים, אן (דייוויד \ דובל) וג'יימס (איבנוביץ' \ הוסלה) וארבעת ילדיהם המאומצים: אנתוני (פולטר), טניה (ספונהיימר \ מיאריטי), דניס (ביילי \ בורטו) ומייגן (אלה רוס קודר).
מייגן מניחה בובה שלה על כיריים שאנתוני הדליק קודם לכן, מה שגורם לשריפה בבית המשפחה בה כל בן משפחה (מלבד אנתוני) מוצא את מותו.
אנתוני חוזר בחזרה לבית הבוער בניסיון להציל את בני משפחתו והפרולוג מסתיים.
בחזרה בהווה, האוטובוס בו הקבוצה נסעה מתרסק בעיירה ובמהרה, החבורה מגלה שנהג האוטובוס נעלם ושהם תקועים בעיירה "ליטל הופ".
החבורה מחליטה להיכנס לפאב בכדי להשתמש בטלפון ופוגשת את וינס ( \ וינסטון טומאס), שהיה בן זוגה של טניה בתקופה בה בית המשפחה נשרף.
וינס מסביר לקבוצה שהחשמל בעיירה נפל והטלפון לא תקין.
החבורה מחליטה להמשיך ברגל על הכביש הראשי בעיירה ובדרכם, אנדרו ואנג'לה מוצאים בובה ונגררים אחורה בזמן על ידי דמות רפאים בשם מרי (הולי סמית').
במהרה, חברי הקבוצה כולם נגררים על ידי מרי לעבר ולומדים שהכומר קרייבר (דייוויד סמית' \ לאונדרו פטנה) סוחט את מרי על מנת שזו תעזור לו להפליל חלק מתושבי "ליטל הופ" (שהם עצמם דופלגנגרים של החבורה בהווה) באשמת כישוף.
כל אחד מחברי הקבוצה, מלבד אנדרו עדים להוצאה להורג של כפיליהם מהעבר ולאחר שהם חוזרים להווה, הם מותקפים על ידי גרסאות מפלצות של כפיליהם מהעבר (כאשר על פי החלטת השחקן, הדמויות יכולות לשרוד את התקיפה ולברוח או למצוא את מותן).
החבורה מוצאת את עצמה בבית משפחת קלארק וחוזים בפלאשבק בו רואים את הכומר קרייבר בוגד במרי ומאשים אותה בכישוף.
בנקודה זו, אנדרו יכול לגרום לכפיל שלו מהעבר להאשים את קרייבר ולגרום למעצרו, לשרוף את בובתה של מרי או להאשים את מרי ולגרום להוצאתה להורג.
בחזרה בהווה, מתברר שאנדרו הוא עצמו נהג האוטובוס מתחילת הסיפור, ששמו הוא אנתוני, שהזה את כל חברי הקבוצה וכן את כפיליהם מהעבר תוך שהוא מבסס אותן על דמויות מהעבר שלו (משפחת קלארק שמתו בשריפה).
ההזיות של אנדרו החלו ברגע שהוא נכנס לעיירה.
בהתאם ליחס שלו כלפי וינס, ובמידה ולאנדרו יש אקדח ברשותו, השחקנים יכולים לגרום למעצרו של אנתוני, לגרום לו להתאבד, לגרום לו להמשיך להאשים את עצמו במות משפחתו או לקבל את העובדה שהשריפה שפרצה בבית לא קרתה באשמתו.
The Dark Pictures Anthology: Man of Medan (בתרגום חופשי לעברית: אנתולוגיית התמונות האפלות: האיש ממדן) הוא משחק וידאו בעל אלמנטים של הישרדות-אימה ונרטיב אינטראקטיבי משנת 2019. המשחק פותח על ידי והופץ על ידי Bandai Namco Entertainment.
המשחק הוא המשחק הראשון בסדרת ובדומה לשאר המשחקים בסדרה, המשחק הוא בעל נרטיב עצמאי שלא קשור לשום משחק אחר.
המשחק מציג חמש דמויות עליהן השחקנים יכולים לשלוט וכן עלילה שעשויה להשתנות בהתאם לבחירות שהשחקנים מקבלים במהלך המשחק.
החלטות אלו עשויות לשנות את סוף המשחק ולהביא למותן של חלק מהדמויות או כולן.
שון אשמור מגלם את קונראד, אחת הדמויות הראשיות במשחק באמצעות דיבוב ולכידת תנועה.
עלילת המשחק מתרחשת באמצע האוקיינוס השקט, סמוך לפולינזיה הצרפתית ומתמקדת בארבעה סטודנטים וקפטן הסירה, "הדוכס ממילאן" שיוצאים לשיט באוקיינוס במטרה למצוא את שרידיו של מטוס מתקופת מלחמת העולם הראשונה.
לאחר מפגש אלים עם , חמש הדמויות הראשיות נאלצות על ידי הפיראטים לחפש אחר אוצר בשם "הזהב המנצ'ורי" שעל פי השמועות נמצא על שרידי ספינה טרופה.
למרות זאת, עם הגעת הדמויות לספינה, מתברר שהיא רדופה והקבוצה חווה התרחשויות על טבעיות מאיימות.
המשחק שוחרר לקונסולות הפלייסטיישן 4, המחשב האישי וה-Xbox One ב-30 באוגוסט 2019, עבור הפלייסטיישן 5 וה-Xbox Series X/S ב-27 בספטמבר 2022 ועבור הנינטנדו סוויץ' ב-4 במאי 2023. משחק המשך בשם "Little Hope" יצא ב-30 באוקטובר 2020.
המשחק הוא משחק אימה המשוחק מנקודת מבט של גוף שלישי (השחקנים רואים את הדמויות מעבר לגבן) ובו שחקן יחיד או מספר שחקנים תופסים שליטה על חמש דמויות שלכודות על ספינת רפאים.
במהלך העלילה, לשחקנים ניתנת האפשרות לבצע בחירות מסוימות "מהלב" או "מהראש", או לבחור לא לעשות כלום.
אפשרות הבחירה מוצגת כמעין מצפן שמתקשר למצפן המוסרי של דמויות וכן לתמה הכללית של המשחק (שעלילתו עוסקת בספינת רפאים).
העלילה של המשחק משתנה בהתאם לבחירות שהשחקנים עושים ובמהלך המשחק, החלטות אלו יכולות להביא למותן של חלק מהדמויות או של כולן.
בחירות השחקנים משפיעות גם על חלק מהתכונות של הדמויות, דבר שמתבטא במהלך דיאלוגים עם דמויות אחרות במהלך העלילה ועלולות להשפיע גם על מערכות היחסים בין חלק מהדמויות.
ניתן לסיים את המשחק מספר פעמים, כאשר ניתן לפתוח מספר סופים אפשריים בהתאם לבחירות השחקנים.
המשחק משלב קטעי פעולה עם מכניקת "" ובה על השחקנים ללחוץ על כפתורים בסדר מסוים ובזמן קצוב.
במידה והשחקנים נכשלו בקטעי הפעולה, הדמויות יכולות למות או להיפצע.
במהלך חקירת הספינה, השחקנים יכולים למצוא מעין תמונות שהתמקדות בהן מציגה לשחקן אירוע עתידי שעשוי להתרחש, תלוי בבחירות שהשחקנים עשו.
השחקנים יכולים לפתור את התעלומה שקשורה לעברה של הספינה ובכך לתת לדמויות מההווה יתרון שעשוי להציל את חייהן.
לאחר ש-Supermassive Games חזתה בשחקנים משדרים בשידור חי את עצמם משחקים במשחק "Until Dawn" יחד עם חברים, החברה יצרה שני מצבי משחק מרובי משתתפים: סיפור משותף וערב סרט.
סיפור משותף מאפשר לשחקנים לשחק אחד עם השני על גבי רשת האינטרנט בעוד ערב סרט מאפשר לעד חמישה שחקנים לשחק ביחד, כאשר כל אחד מעביר את השלט לשחקן שהגיע תורו.
עלילת המשחק מוצגת כסיפור לא גמור הנמצא בחזקתו של "האוצר" (פיפ טורנס / טוני פנקהרסט) שמבקש את עזרת השחקנים בהשלמת הסיפור.
בפרולוג, שמתרחש בתקופת מלחמת העולם השנייה, ספינת חיל הים האמריקאי שעזבה את מנצ'וריה אובדת בלב ים לאחר שצוותה הותקף על ידי רוחות רפאים ומצאו את מותם.
בהווה, האחים אלכס (קרים אליין / טום וסטון) ובראד ( / טום וסטון) מתכוננים למסע צלילה בלב האוקיינוס השקט יחד עם בת זוגו של אלכס, ג'וליה (אריאל פאליק / זארה ספרקס), אחיה של ג'וליה, קונראד (שון אשמור) והנווטת פליס ( / סטורם סטיוארט).
אלכס וג'וליה מקווים למצוא את שרידיו של מטוס מתקופת מלחמת העולם הראשונה שיורט והתרסק באוקיינוס.
במקביל, שלושה דייגים בשם דני (ראסל יואן / ג'וזף אוקי), ג'וניור (צ'ימוומואה מילר / מייקל אדו) ומנהיגם אולסון ( / וינסטון טומאס) מתנגשים בסירתה של פליס, "הדוכס ממילאן".
לאחר שהקבוצה חוגגת, שלושת הדייגים משתלטים על הספינה ולוכדים את החבורה כבני ערובה.
קונראד ינסה לגנוב את הסירה של הדייגים ובמידה והצליח, הוא יברח מהמקום ובמידה ולא, הוא יכול להישאר בשבי או למצוא את מותו.
אולסון מגלה את נקודות הציון של אוצר נסתר בשם "האוצר המנצ'ורי" ומחליט לחפש אותו ביחד עם החבורה בחזקתם.
הקבוצה מגיעה לשרידיה של ספינת מלחמה אמריקאית בשם "", אותה הספינה שהוצגה בפרולוג.
הדייגים עולים לספינה ולוקחים איתם מעין רכיב אלקטרוני שאחראי להפעלת הסירה, מה שמונע מבני הערובה לברוח.
הקבוצה מתכננת להחזיר לידם את הרכיב האלקטרוני ולברוח.
הקבוצה מתפצלת לאחר שפליס נלכדת מחדש ובראד יכול להיתפס שוב או לעזוב את הסירה ולהצטרף אליה בזמן שהאחרים ממשיכים לעקוב.
שתי הקבוצות מתחילות לחוות אירועים על טבעיים (שיכולים להסתיים במותן של הדמויות בהתאם לבחירות השחקנים): פליס מסיירת בחלקה התחתון של הספינה (ישנה אפשרות שבראד מסייר ביחד איתה) ומוצאת את הזהב המנצ'ורי שהוא מעין נוזל כימי.
קונראד, במידה והוא עדיין לכוד, רודף אחרי פליס ובעצמו נרדף על ידי דמות של מלחית שהופכת למולו לאישה זקנה רדופה.
אלכס וג'וליה מותקפים על ידי אולסון ומעין גרסה שטנית של אלכס.
הדמויות ששרדו נפגשות בחדר הקשר בספינה במטרה לנסות ולקרוא לחילוץ.
הקבוצה יוצרת קשר עם צבא ארצות הברית ויכולים למסור להם את שם הספינה ונקודות הציון שלה או לא להגיד דבר.
הקבוצה מתפצלת בשנית כאשר קבוצה אחת הולכת לחדר הכוח בספינה והשאר נשארים בחדר הקשר.
הקבוצה בחדר הכוח מצליחה להפעיל מחדש את מנועי הספינה ולומדת שהזהב המנצ'ורי הוא בעצם נשק כימי שפותח בתקופת מלחמת העולם השנייה ונועד לגרום להזיות בקרב קורבנותיו.
אולסון פותח במרדף אחר הדמויות ואחת מהדמויות שנשארו בחדר הקשר מחליטה לחקור רעש של ירייה שהיא שמעה.
במידה ואלכס נשאר מאחור, הוא מתקדם יחד עם מי שנמצא איתו ומוצא את גופתו של אולסון אכולה על ידי חולדות.
אלכס יכול לאבד את הרכיב האלקטרוני שהקבוצה חיפשה או להרוס אותו בטעות (אלכס גם יכול למצוא את מותו בתרחיש).
במידה ואלכס לא נשאר בחדר הקשר, רק דמות אחת תצא לחקור את הרעש.
הדמות תיאלץ להילחם באולסון והרכיב האלקטרוני יכול להיאבד או לההרס.
במידה ולפחות אחד מחברי הקבוצה שירדו לחדר הכוח שרד, הוא יכול להרוג את אולסון בעזרת מחיצתו תחת דלת פלדה (הדמות שנלחמה באולסון קודם יכולה להתחמק או למות).
אולסון גם יכול להרוג את בני החבורה ולמות בעצמו מהתקף לב.
חברי הקבוצה ששרדו נפגשים על הסיפון העליון וסוף המשחק תלוי בהחלטות שהשחקן לקח:
קונראד מציל את כולם: במידה והשחקן עזר לקונראד לברוח בתחילת המשחק, הרכיב האלקטרוני הושמד או נאבד וכל הדמויות נשארו בחיים, קונראד יחזור לספינה יחד עם משמר החופים ויחלץ את חבריו.
קונראד נתקע לבדו על הספינה: במידה והשחקן הצליח לשמור את הרכיב האלקטרוני ועזר לקונראד לברוח בתחילת המשחק, הקבוצה תימלט מהמקום בעזרת "הדוכס ממילאן" וקונראד לאחר מכן יחזור לספינה לחפש אחר חבריו, אך ימצא את מותו מהתקף לב.
הצבא הורג את כולם: במידה והרכיב האלקטרוני הושמד או נאבד ובמידה וקונראד נשאר עם החבורה והשחקן בחר לספר לצבא את שם הספינה, הצבא יגיע לספינה ויהרוג את כולם מכיוון שהמידע על הספינה ועל הנשק הכימי הוא מסווג.
כולם מתים לפני סוף העלילה: בהתאם להחלטות השחקנים, כל הדמויות יכולות למצוא את מותן לפני סוף המשחק.
כולם נאסרים: במידה והרכיב האלקטרוני הושמד או נאבד, קונראד נשאר עם החבורה והצבא לא מודע לשמה של הספינה, הצבא יגיע ויאסור את כל הדמויות מכיוון שהמידע על הספינה ועל הנשק הכימי הוא מסווג.
ג'וליה מתה: במידה וג'וליה עלתה מהר מהצלילה, היא תחווה דקומפרסיה ותמות בסוף המשחק.
כולם נשארים לכודים על הספינה: במידה והרכיב האלקטרוני השומד או נאבד, קונראד נשאר עם החבורה והצבא לא מודע לשם הספינה ונקודות הציון שלה, הניצולים נשארים לכודים על הספינה לנצח.
תחושות אבל: אם קונראד מת וג'וליה נשארת בחיים, היא תישבר נפשית ממותו.
אלכס יחווה את אותה התחושה במידה ובראד ימות ולהפך.
לאחר שקיבלו ביקורות טובות על המשחק "Untill Dawn", צוות הפיתוח הבין שיש ביקוש למשחקי אימה בעלי מאפיינים של נרטיב אינטראקטיבי והחליטו להנגיש את הסוגה לקהל גדול יותר.
בעקבות זאת, האולפנים יצרו את סדרת "The Dark Pictures Anthology" ומשחק זה היה הראשון מתוך שמונה משחקים שאמורים להשתחרר בהמשך.
האולפנים דיווחו שהתכנון שלהם הוא לשחרר משחק חדש בסדרה כל חצי שנה ושהסדרה תהיה אנתולוגית, כאשר כל משחק יחקור בדרכו שלו את סוגת האימה ולא יהיה קשור למשחקים שבאו לפניו או אחריו.
עלילת המשחק בוססה על אגדה אורבנית אודות הספינה "" שלפי האגדה, הפכה לספינת רפאים כאשר טבעה באזור איי הודו המזרחיים ההולנדיים בשנות ה-40. צוות הספינה נמצא מת תחת סיבות מסתוריות ופניהם עוותו למעין הבעה מבוהלת.
מה שמעיד שהם סבלו לפני מותם למרות שלא נמצאו שרידי אלימות על גופם והספינה נחשבה לשלמה לגמרי.
נעשו מאמצים להחזיר את הספינה בחזרה לנמל, אך ללא הצלחה והספינה התפוצצה ושקעה למעמקי הים.
ישנן תאוריות רבות העוסקות במות הצוות, חלקן נעות בין תאוריות הגיוניות לבין העל טבעי.
רוב הסיפור הוא בדיוני, מכיוון שאין תיעוד לקיומה של ספינה בשם זה.
המילה "Ourang" באינדונזית או מלאית פירושה "אדם" בעוד מדן היא העיר הכי גדולה באי האינדונזי "סומטרה".
בתרגום חופשי, שם הספינה הוא "ספינת ההפלגה" (SS - Sailing Ship) "האדם ממדן" (Ourang Medan)".
האולפנים וחברת ההפצה הכריזו על שם המשחק ב-21 באוגוסט 2018. צוות המשחק כולל את שון אשמור כאחת הדמויות הראשיות ואת פיפ טורנס בדמותו של "האוצר", דמות של מספר חיצוני שמשקיף על אירועי המשחק ומתקשר עם השחקן באופן ישיר.
המשחק שוחרר לקונסולות הפלייסטיישן 4, המחשב האישי וה-Xbox One ב-30 באוגוסט 2019.
גרסה שיצאה לקונסולות הפלייסטיישן 5 וה-Xbox Series X/S ב-27 בספטמבר 2022 הציגה תוכן חדש, שינויים במשחקיות ובגרפיקה ואפשרויות נגישות.
גרסה לנינטנדו סוויץ' שוחררה ב-4 במאי 2023.
האתר Metacritic העניק ביקורות חיוביות לגרסת המחשב האישי וביקורות מעורבות לגרסאות הפלייסטיישן 4 ו-Xbox One.
החלק השני בסדרת "The Dark Pictures Anthology" נקרא בשם "Little Hope" והוא שוחרר לפלייסטיישן 4, המחשב האישי וה-Xbox One ב-30 באוקטובר 2020. ב-27 בספטמבר 2020 שוחררה גרסה לפלייסטיישן 5 ול-Xbox Series X/S.
גרסה לנינטנדו סוויץ' שוחררה ב-5 באוקטובר 2023.
The Darkest Night (בעברית: הלילה האפל ביותר) הוא המיני-אלבום הראשון של הזמר הבלגי מוסטי.
את האלבום הוציאה ב-12 בפברואר 2016 לאור חברת תקליטים בלאק גיזה רקורדס לפלטפורמות הסטרימינג ולהורדה דיגיטלית.
יצא מתוכו סינגל מסחרי אחד, "Feed Me", שדורג במקום ה-21 במצעד השירים מתחת לאולטראטופ הוולוני.
העטיפה כוללת עיצוב מינימליסטי עם רקע שחור.
במרכז העטיפה מופיע לוגו שמורכב מהאות M, בה חלקים מסוימים צבועים בלבן וחלקים אחרים בצהוב.
מתחת ללוגו מופיע הכיתוב "MUSTII" באותיות לבנות ובמרווחים שווים.
בתחתית התמונה, בכיתוב קטן יותר, מופיע הטקסט "(THE DARKEST NIGHT)" בצבע לבן.
The Day Before (בעברית: היום שלפני) הוא משחק וידאו רב משתתפים מסוגת האימה והיריות שפותח על ידי האולפן Fntastic והופץ על ידי .
עלילת המשחק מתרחשת בעתיד פוסט אפוקליפטי ובמסגרתה, על השחקן לשרוד אפוקליפסת זומבים בעיר הבדיונית "ניו פורצ'ן סיטי" תוך לחימה או שיתוף פעולה עם שחקנים נוספים ברשת האינטרנט.
המשחק הוכרז לראשונה בשנת 2021 ושוחרר ל ב-7 בדצמבר 2023 למחשב האישי דרך Steam.
בעקבות תהליך הפיתוח הארוך של המשחק, מספר רב של גולשים ברשת העלו השערות שמדובר בתרמית.
תהליך הפיתוח התעכב בעקבות בעיות חוקיות הקשורות ל-Fntastic וביניהן גנבה ספרותית ואי תשלום למפתחי המשחק.
מספר אנשים שעבדו בעבר ב-Fntastic הואשמו בניהול כושל.
מיד בשחרור המשחק, המשחק נקטל על ידי המבקרים בעקבות בעיות טכניות וחוסר ביצירתיות.
ארבעה ימים לאחר שחרור המשחק, המשחק הוסר מהחנויות המקוונות, אך השרתים שלו נשארו פתוחים כחודש לאחר מכן.
בסופו של דבר, האולפן Fntastic נסגר מכיוון שהמשחק נחשב לכישלון קופתי.
עלילת המשחק מתרחשת בארצות הברית בעתיד פוסט אפוקליפטי לאחר שמגפה הפכה את תושבי העולם לזומבים.
השחקן מתעורר בעיר הבדיונית "ניו פורצ'ן סיטי", המצויה בחוף המזרחי של ארצות הברית.
לאחר שהתעורר, על השחקן להצטרף לשורדים נוספים בכדי לשקם מחדש את אוכלוסיית בני האדם.
המשחק נחשף לראשונה בחודש ינואר 2021 לאחר שיוצרי המשחק שחררו קדימון ובו מוצגות מכניקות המשחק הבסיסיות.
קדימון שמציג את המשחקיות שוחרר כחודש לאחר מכן בפברואר, ואולפני Fntastic התייחסו אליו כ-"פריצת דרך בתחום משחקי הישרדות מרובי משתתפים".
שניים ממיסדיי Fntastic, אדוארד ואייזן גוטובסטב הופיעו בקדימון וציינו כיצד המשחק שלהם יהיה שונה ממשחקים אחרים מאותו הז'אנר וציינו שהמשחק יראה יותר ריאליסטי בעקבות ממשק משתמש גרפי (GUI) משופר וכן שסוף המשחק ישתנה בעקבות פעולות השחקנים.
המייסדים ציינו שהם "ממציאים מחדש את מטרות המשחק בכך שהם מעלים את רמת האיכות והמכניקות שבו".
ב-15 באוקטובר 2021, Fntastic הכריזו שתאריך השחרור של המשחק יהיה ב-21 ביוני 2022. ב-5 במאי 2022, כחודש טרם תאריך השחרור הצפוי, היוצרים הכריזו ששחרור המשחק יתעכב וציינו שהסיבה לכך היא המעבר ממנוע המשחק ל-.
תאריך השחרור החדש נקבע ל-1 במרץ 2023.
במאי 2022, המשחק זכה לתואר "המשחק שהכי הרבה שחקנים שמרו ברשימת המשאלות שלהם" ב-Steam.
חודש לאחר מכן, Fntastic הצהירו שעל פיתוח המשחק אחראיים אנשי צוות בתשלום וכן "מתנדבים".
בזמן שחלק מאותם מתנדבים קיבלו תשלום על עבודתם, מתנדבים אחרים זוכים בתמורה לעבודתם במספר קודים לשימוש במשחק.
יומיים לאחר מכן, ב-29 ביוני, Fntastic שחררה הצהרה באתר חדשות הגיימינג "WellPlayed" ובה נכתב ש"התנדבות ב-Fntastic אומרת שהאדם עובד מרצונו החופשי עבור מטרה משותפת.
אנו מחשיבים אותם כחברי הצוות שלנו, גם המתנדבים וגם העובדים בתשלום".
בינואר 2023, דף המשחק בפלטפורמת Steam הוסר מכיוון שלטענת Fntastic, הייתה בעיה משפטית הקשורה לזכויות היוצרים של שם המשחק והכריזו שיציאת המשחק תידחה בשנית לתאריך ה-10 בנובמבר 2023 מסיבה זו.
למרות זאת, מייסדי האולפן טענו ב-IGN שדחיית המשחק תוכננה עוד בטרם צצה הבעיה המשפטית והדחייה הייתה אמורה להיחשף בקדימון חדש.
מייסדי האולפנים דחו טענות לפיהן המשחק הוא תרמית וציינו שחברת ההפצה Mytona מגבה אותם ומפקחת על התקדמות הפיתוח באופן תדיר.
בראיון, מייסדי האולפן הצהירו: "לא לקחנו כסף מאיש.
לא דרך מימון המונים, לא דרך הזמנות מוקדמות ולא דרך תרומות".
ב-2 בפברואר 2023, בעקבות שמועות בנוגע לפיתוח המשחק, Fntastic שחררו קדימון חדש המציג את המשחקיות שבו.
למרות זאת, סרטונים הקשורים למשחק באתר Youtube הוסרו בעקבות בעיות הקשורות לזכויות היוצרים על ידי צד שלישי.
Fntastic ציינו שמדובר בהיתקלות משפטית עם חברה שפיתחה בשם "TheDayBefore".
באוגוסט 2023, הוכרז ש-Fntastic ו-Mytona הגישו בקשה לרישום השם "Dayworld" עבור המשחק.
ב-1 בנובמבר 2023, הוכרז שהמשחק ישוחרר לגישה מוקדמת בשירות Steam ב-7 בדצמבר 2023. בזמן הזה, לאחר מספר דחיות, בעיות משפטיות שקשורות לזכויות יוצרים, אי תשלום לעובדים ו, חלק מגולשי האינטרנט כינו את המשחק "שאפתני מידי ומנוהל בצורה גרועה".
ב-4 בדצמבר 2023, Fntastic פרסמו הצהרה ברשת החברתית "X" (לשעבר טוויטר) לפיה הם לא רימו אף אדם מכיוון שהם לא לקחו כסף מאיש ולא גנבו אלמנטים גרפיים ממשחקים אחרים.
ב-11 בדצמבר, ארבעה ימים לאחר פתיחת הגישה המוקדמת למשחק, המשחק נקטל בביקורות.
בעקבות זאת, Fntastic הכריזו שהמשחק נכשל מבחינה כלכלית ושהם סוגרים את האולפן מכיוון שאין בידם כסף להמשיך בפעילותם.
המשחק הוסר מ-Steam בהמשך אותו היום ולא היה ניתן לרכוש אותו.
האולפן Fntastic נסגר ב-22 בדצמבר ומנהליו ציינו שכספם של רוכשי המשחק יוחזר להם.
שרתי המשחק נשארו פתוחים עד ל-22 בינואר 2024 ולאחר מכן נסגרו באופן סופי.
זמן מה לאחר שחרור הגישה המוגבלת, אחד מעובדי האולפן ציין שהמשחק מעולם לא נועד להיות משחק מרובה משתתפים.
בנוסף, נטען שמייסדי האולפן שלטו בכל אספקט בתהליך הפיתוח והעלו "המון רעיונות מטופשים" וכן איימו לפטר את מי שיתנגד לבצעם.
לאחר סגירת המשחק בינואר 2024, עובדים נוספים באולפן ציינו שהמשחק השתנה ללא היכר במהלך הפיתוח על ידי מייסדי האולפן, שברחו מיד לאחר שחרור המשחק.
עובדים לשעבר טענו שתנאי העבודה באולפן היו בלתי אפשריים וכללו שעות עבודה לא סבירות וכן ניצול של מפתחי משחקים ממזרח אירופה מבלי ששולם להם דבר (מוערך שהם הסכימו לתנאים אלו מכיוון שזו הייתה הדרך היחידה בה הם יכלו להשתלב בתעשיית המשחקים).
נאמר גם שמפתחים נקנסו לאחר שמייסדי האולפן לא אהבו את קצב עבודתם.
מיד בשחרור הגישה המוקדמת למשחק, האתר IGN ציין לרעה מספר אלמנטים במשחק וכינה אותו "מאכזב ממש" ו-"אחד המשחקים הכי גרועים שצוות האתר שיחק בו".
הכתב אד נייטינגייל מהאתר ציין שקצב הפריימים במשחק מחריד וש נרחבת.
העיר במשחק מרגישה חסרת נשמה" ולבסוף כתב "נראה בבירור שהמשחק הוא משחק מאוד בסיסי ומוגבל".
הכתב ריק ליין מהאתר כתב: "אין שום רעיונות משמעותיים, שום מכניקות מיוחדות, שום בחירות יצירתיות ובוודאי שאף לא דמות משכנעת אחת".
המשחק זכה לביקורות שליליות באופן יוצא דופן ב-Steam והשחקנים ביקרו לרעה את החוסר בקרבות פנים מול פנים, הבינה המלאכותית, העיצוב, גודל מפת המשחק ובעיות טכניות.
חלק מהשחקנים השוו את המשחק למשחק יריות גנרי ולא למשחק מרובה משתתפים כמו שפורסם בתחילה.
מספר השחקנים צנח ב-75% יומיים לאחר שחרור המשחק וב-90% ארבעה ימים לאחר השחרור.
The Dance (בעברית: "הריקוד") הוא אלבום הופעה של להקת הרוק הבריטית-אמריקאית פליטווד מק, שיצא ב-19 באוגוסט 1997. האלבום הציג איחוד של ההרכב המצליח ביותר של הלהקה: לינדזי בקינגהאם, מיק פליטווד, כריסטין מקווי, ג'ון מקווי וסטיבי ניקס, שלא הוציאו אלבום יחד מאז Tango in the Night ב-1987.
The Dance, שהוקלט במהלך הופעה חיה ב-23 במאי 1997, היה האלבום האחרון של פליטווד מק בו הופיעה כריסטין מקווי כחברה מלאה בלהקה.
האלבום הגיע לשיא במקום הראשון במצעד בילבורד 200 עם מכירות של 199,000 עותקים, והפך לאלבום ההופעה החיה החמישי הנמכר ביותר בכל הזמנים בארצות הברית.
האלבום בילה יותר משבעה חודשים ב-40 המקומות המובילים, ובסופו של דבר מכר יותר מ-6,000,000 עותקים ברחבי העולם.
גרסת ה-DVD של האלבום זכתה לתשעה עיטורי פלטינה באוסטרליה עבור מכירת 135,000 עותקים.
סיבוב ההופעות בן 44 התאריכים הכניס 36 מיליון דולר.
בניגוד לאלבום החי Live מ-1980, שהיה אוסף הקלטות מתוך סדרה של 60 הופעות, The Dance הוקלט במהלך לילה אחד.
ההופעה התרחשה בסטודיו האחים וורנר בברבנק, קליפורניה, ומשתתפת בה תזמורת התהלוכה של אוניברסיטת דרום קליפורניה.
האלבום מהווה מעין אוסף של להיטי הלהקה, אך מופיעים בו גם חומרים חדשים.
שמו של האלבום נגזר משם הציור של אנרי מאטיס, הריקוד, שבשלב מסוים נועד לשמש כעטיפת האלבום, אך בסוף לא ניתן היה לקבל רישיון ולהשתמש בו.
בתמונת עטיפת האלבום, שצולמה על ידי דייוויד לה-שאפל, מיק פליטווד משחזר את התנוחה שלו מהעטיפה של Rumors, האלבום המצליח ביותר של הלהקה, ולינדזי בקינגהאם אוחז במקל המופיע על עטיפת האלבום Fleetwood Mac, קודמו של Rumors.
האלבום זכה לשלוש מועמדויות לפרסי גראמי: אלבום הפופ הווקאלי הטוב ביותר, הופעת הרוק הטובה ביותר לצמד או קבוצה והופעת הפופ הטובה ביותר לצמד או קבוצה.
בגרסת ה-DVD מופיעה ההופעה החיה המלאה, כולל הפסקות בין השירים, קטעים מחברים וסיפורים של חברי הלהקה.
בגרסת ה-CD מופיעים 17 מתוך 22 השירים, ובנוסף הפסקות וקטעים מקשרים קוצצו.
The Dark Pictures Anthology: The Devil in Me (בתרגום חופשי לעברית: אנתולוגיית התמונות האפלות: השטן בתוכי) הוא משחק וידאו מסוגת נרטיב אינטראקטיבי והישרדות אימה משנת 2022. המשחק פותח על ידי והופץ על ידי Bandai Namco Entertainment והוא מהווה את החלק האחרון בסדרה הראשונה של "".
המשחק הוא משחק בעל עלילה אינטראקטיבית בו השחקן קובע את המשך העלילה ואת סופה: השחקן יכול לפתח את מערכות היחסים בין הדמויות השונות ואפילו להוביל למותן של חלק.
עלילת המשחק עוקבת אחר צוות צילום המעוניין ליצור פרק על ה.ה.הולמס במסגרת תוכניתם שעוסקת בפשע אמיתי ובעקבות כך, הם מוזמנים להתארח על אי בו נמצא העתק כמעט מדויק של "טירת הרציחות" של הולמס, שם הם מעוניינים לצלם פרק לתוכנית שלהם.
זמן מה לאחר הגעתם, צוות הצילום נאלץ להילחם על חייו מפני מלכודות שנמצאות על האי ומפני רוצח שמנסה לצוד אותם.
השחקנית האמריקאית ג'סי באקלי מגלמת בדיבוב ולכידת תנועה את הדמות הראשית במשחק והמלחין , שידוע בשיתוף הפעולה שלו עם Supermassive, חזר להלחנת הפסקול עבור משחק זה.
בדומה לקודמיו, המשחק מכיל מספר מכניקות, לדוגמת "אירועים מהירי מועד" () וכן "תמונות" שאספתן מציגה לשחקנים עתיד אפשרי שיכול לקרות לדמות ספציפית בהתאם לבחירתם.
בנוסף לאלו, המשחק מציג מספר מכניקות חדשות כגון מערכת שמירת חפצים עבור הדמויות, חידות חדשות ותנועות חדשות כגון ריצה, קפיצה וטיפוס.
עלילת המשחק שואבת השראה רבה מפועלו של הולמס וכן מטירת הרצח שלו.
בנוסף להשראה זו, המשחק שאב השראה מסרטי סלאשר שונים כגון פסיכו, הניצוץ, המסור, ליל המסכות ויום שישי ה-13.
המשחק הופץ לקונסולות הפלייסטיישן 4, פלייסטיישן 5, Xbox One ו-Xbox Series X/S ב-18 בנובמבר 2022 וזכה לביקורות מעורבות.
בסוף המשחק, הוצג קדימון למשחק הבא בסדרה: "".
שם המשחק מבוסס על ציטוט שהולמס אמר במהלך משפט שנערך לו לאחר שנעצר:
המשחק הוא משחק בעל מאפיינים של נרטיב אינטראקטיבי והישרדות אימה, וכן בעל מאפיינים של סרטי סלאשר.
המשחק פותח על מנוע ומשוחק מנקודת מבט של גוף שלישי (השחקנים עוקבים אחר הדמויות מעבר לגבן), ועלילתו מתקיימת על אי בו נמצא העתק של "טירת הרציחות" של ה.ה.
השחקנים שולטים בחמש דמויות ראשיות שהן חלק מצוות צילום שמעוניין לצלם פרק סיום עונה עבור התכנית שלהם שיתרכז ברוצח הסדרתי האמריקאי ה.
צוות הצילום מקבל הזמנה מאדם בשם "מר דו'מט", שבבעלותו אי ועליו העתק כמעט מדויק של "טירת הרציחות" של הולמס והוא מאפשר לצוות לצלם את הפרק שלהם שם.
המשחק מציג מערכות חדשות שלא התקיימו במשחקים הקודמים בסדרה כדוגמת מערכת לאחסון חפצים, חידות חדשות, ותנועות חדשות עבור הדמויות כגון ריצה, קפיצה וטיפוס.
מערכת שמירת החפצים במשחק משמשת להגנה וכן לאיסוף חפצים אותם הדמויות מוצאות בעולם המשחק.
אלמנט שחזר מהמשחקים הקודמים הוא התמונות, אותן השחקנים יכולים לאסוף.
תמונות בעלות מסגרת שחורה מסמלות מוות ודאי לדמות, בעוד תמונות בעלות מסגרת לבנה מסמלות מצב מסוכן שיכול לגרום למות אחת הדמויות.
כל תמונה מאפשרת לשחקן לשנות את בחירתו מכיוון שהתמונות מציגות אירועים מהעתיד אותם השחקן יכול לנסות לשנות.
העלילה דורשת מהשחקנים לבחור בחירות מסוימות שמקדמות את העלילה, אך יכולות גם להוביל למות חלק מהדמויות או אפילו כולן.
כשאפשרות הבחירה מוצגת, היא מוגבלת בזמן ובה השחקן יכול לבחור להשתמש במשפט או פעולה מסוימים כדי להתקדם.
השחקנים יכולים גם לתת לזמן הבחירה להסתיים מבלי שהם נקטו בשום פעולה.
במהלך שלב הבחירה, הבחירות מוצגות באמצעות אייקונים של "לב" ו-"מוח" (לבחור מהרגש או מהשכל), בכך השחקנים יכולים לנקוט בבחירות שמאפיינות את הדמות אותה הם מגלמים באותו התרחיש.
כדי לעקוב אחר הבחירות שהשחקן ביצע, המשחק מציג מערכת בשם "מיסבים" ובה נמצאות כל הבחירות שהשחקנים ביצעו בהתאם לדמויות השונות וכן ההשלכות של אותן הבחירות.
רגעים מסוימים במשחק מוציאים את השחקן מהעלילה הכללית ומפגישה אותו עם דמות בשם "האוצר" (פיפ טורנס), דמות חוזרת בסדרה שבתורה, מתייחסת לשחקנים באופן ישיר ומשקפת להם את הבחירות שעשו עד כה וכן נותנת להם רמזים לגבי המשך העלילה.
הישרדות כל הדמויות תלויה בבחירות אלו, אך המשחק ימשיך גם אם אחת הדמויות תמות והעלילה תשתנה בהתאם.
פרולוג המשחק מתרחש בשיקגו, שם הולמס מפעיל את המלון בו מתארחים מבקרי "תערוכת קולומביה" בו הוא התקין מלכודות שונות עבור האורחים.
בניית המלון החלה בשנת 1887 והושלמה בשנת 1892. לאחר שהולמס נתפס על ידי הרשויות, הוא מתוודה על רציחותיו ומצהיר שהוא לא שולט בדחף לרצוח .
המשחק מציג את סיפורו של הולמס בצורה מוקצנת, כאשר במציאות, אורחיו של הולמס לא היו אנשים זרים, אלא אנשים שהוא התיידד איתם וכן שתי הקומות הראשונות במלון שימשו למסחר (הקומה השלישית הכילה חדרי אירוח).
הפרולוג מתרחש במהלך תערוכת קולומביה ובו זוג בשם ג'ף ומרי וויטמן מגיע למלון כדי לחגוג את ירח הדבש שלהם.
זמן מה לאחר קבלת המפתחות, הזוג נרצח באכזריות על ידי הולמס בעזרת המלכודות שהוא התקין בבית המלון.
המשחק מתרחש באוקטובר 2022 ועוקב אחר על צוות חברת ההפקות "לוני בידור" שמחפש רעיונות לפרק סיום העונה בתוכנית שלהם, "אדריכל הרצח".
עלילת הפרק מסקרת את קורותיו של הולמס, אך הצוות לא מרוצה מהתוצאה הסופית.
צ'ארלי מקבל שיחת טלפון מאדם בשם גראהם דו'מט שמספר שהוא יירש אי ועליו העתק כמעט מדויק של "טירת הרציחות" של הולמס והוא מזמין את צוות הצילום לצלם את הפרק האחרון לתוכניתם שם בחינם.
מפאת קשיים כלכליים ומכיוון שמדובר בהזדמנות פז, צ'ארלי מסכים.
החבורה מגיעה לאי ומבחינה בהתנהגותו המשונה של דו'מט.
ג'יימי מבחינה בדו'מט ובילדה לא מוכרת עוזבים ביחד את האי על מעבורת וארין נכלאת באחד החדרים על ידי דמות מסתורית.
הצוות נכנס לוויכוח לאחר שצ'ארלי מסרב לבטל את הצילומים בעוד קייט מתעקשת שעליהם לעזוב את האי למקום בטוח.
הדמות המסתורית שכלאה את ארין קודם לכן מתחילה בבניית בובות אנימטרוניות הזהות במראהן לצוות הצילום.
בזמן שהצוות מתחיל להתמקם כדי לצלם, צ'ארלי וג'יימי נקלעים למלכודת ולאחר מכן נתקלים בגבר שלבוש בדומה להולמס.
שטח המלון ננעל והצוות מתפצל.
חלק מהדמויות יכולות לחשוף את זהותו האמיתית של דו'מט: סוכן FBI לשעבר בשם הקטור מאנדיי.
במסגרת עבודתו, מאנדיי נשלח כפרופיילר לאבחן רוצח סדרתי, ששכנע אותו להפוך לרוצח בעצמו.
בנוסף, הדמויות יכולות לגלות שהאיש אותו הם פגשו בתחילה הוא ג'וזף מורלו, סופר ספרי פשע אמיתי שאולץ על ידי הבעלים האמיתי של האי (מאנדיי) להוביל קבוצת אנשים חדשים לאי בתמורה לחייו שלו ושל בתו.
למרות זאת, מורלו ובתו הוצאו להורג על ידי מאנדיי רגע לפני בריחתם מהאי.
השורדים מבינים שכדי להזעיק עזרה, עליהם להפעיל את המגדלור שנמצא בשטח האי.
מכאן, בדומה למשחקים הקודמים בסדרה, המשחק מתפצל למספר סופים אפשריים בהתאם לבחירות השחקנים:
השחקנים יכולים למצוא סרטון ובו מורלו מתוודה שהוא אולץ על ידי דו'מט האמיתי (מאנדיי) להוביל בעורמה קבוצה של אנשים לאי כדי להמשיך את מעגל הרצח ובתמורה, מאנדיי יחוס על חייו של מורלו ובתו.
למרות זאת, כשהם עולים על המעבורת, הוא הורג אותם.
במידה וקייט ומארק הם הדמויות האחרונות שנשארו בחיים, מאנדיי יכריח את מארק להתקשר לקבוצת אנשים חדשה בתמורה לחייה של קייט:
מארק יציית להוראותיו של מאנדיי וייצור קשר עם קבוצת אנשים חדשה בתמורה לשחרורו שלו ושל קייט.
לאחר מכן, השניים מנסים לברוח במעבורת, אך מאנדיי יורה בהם למוות בעזרת רובה צלפים.
זמן מה לאחר מכן, אותה קבוצת אנשים שמארק יצר איתם קשר תגיע לאי בעצמם.
במידה ומארק מסרב לקחת חלק בתוכניתו של מאנדיי, מאנדיי יהרוג את קייט בעזרת חומצה על פניה וכן את מארק בעזרת פיזור גז רעיל בתא בו הוא סגור.
למרות זאת, קבוצת אנשים חדשה תגיע לאי בכל מקרה.
במידה והשחקן הצליח לשמור על כל הדמויות בחיים, הן ינסו לברוח מהאי על גבי סירה.
למרות זאת, מאנדיי יצוץ מתוך המים (אזכור לדמותו של ג'ייסון בסוף הסרט "יום שישי ה-13") וינסה להרוג את כולם.
על השחקן לצלוח מספר משחקוני QTA על מנת להשאיר את הדמויות בחיים ולבסוף, הן הורגות את מאנדיי בעזרת מדחף הסירה.
למרות זאת, בסוף המשחק מתברר שמאנדיי עדיין חי וקבוצת אנשים חדשה תגיע לאי.
המשחק הוא המשחק הרביעי, מתוך שמונה משחקים שמתכוננים להתקיים בסדרה.
ההשראה של צוות הפיתוח הייתה קורותיו של הולמס וכן מספר סרטי סלאשר.
במאי המשחק, טום היטון סיפר שהרעיון למשחק היה קיים בקרב צוות הפיתוח עוד מרגע פיתוח המשחק הראשון בסדרה.
צוות הפיתוח רצה ליצור משחק על רוצחים סדרתיים מכייון שסוגת הסלאשרים היא סוגה מאוד בולטת באימה.
היטון הוסיף שסוגת סלאשרים היא סוגה שהוא מאוד מחובר אליה מפאת אהבתו לרוצחים סדרתיים וסרטי סלאשר.
צוות הפיתוח בחר בדמותו של הולמס, אותו היטון כינה "מעניין בהמון רמות" מכיוון שהוא שימש כרופא בשיקגו שעברה הרחבה משמעותית באותה התקופה.
הולמס צבר ממון בזכות אורחים שבאו להתארח במלונו במסגרת "תערוכת קולומביה", אך במקביל רצח אותם.
במשפטו, הולמס התוודה על 27 רציחות, אך עם הזמן הפך לדמות מיתולוגית.
על פי היטון, העובדה שהולמס, שידע שהוא עומד למות, התוודה על רציחותיו, כתב נאומים ארוכים בנושא וכן נאם רבות בבית המשפט וכן לפני הוצאתו להורג, הם אלו שהפכו את הולמס לאגדה חיה על פי היטון.
היטון סיפר שלמרות הזעזוע ממעשיו של הולמס, הוא טוען שעבר כבר זמן רב מאז וכן שמות הקורבנות של הולמס שונו עבור יצירת המשחק.
למרות שהמשחק שואב השראה מהסרט "המסור" בהתייחס למלכודות במלון וכן מהקלסטרופוביה והבידוד שליוו את הסרט "הניצוץ", צוות הפיתוח לא נדרש לראות את הסרטים הללו במהלך העבודה על הפרויקט.
למרות זאת, נדרש מיוצרי הקונספט של המשחק להיות בקיאים בסרטים הללו.
למרות ההשראה מהסרט "הניצוץ", המלון לא עוצב בדומה למלון בסרט, למרות שהמשחק כלל בתוכו מספר ביצי פסחא שקשורות אליו.
במקום זאת, צוות הפיתוח חקר מספר עיצובי מלונות בצפון אמריקה מכיוון שחלקה הפנימי של "טירת הרציחות" לא הוצג לציבור, אך חזותו החיצונית כן.
כתוצאה מכך, צוות הפיתוח ניסה לדמיין איך ייראה החלל הפנימי במלון ובעזרת תצלומי החזות שלו וכן תצלומים של מלונות אחרים, הצוות בנה בנה את החלל הפנימי של המלון תוך התחשבות במראה החלל החיצוני.
סדרת המשחקים ממשיכה במסורת לפיה מלוהקים שחקנים מוכרים לגילום הדמויות הראשיות במשחקים.
היטון סיפר שהצוות היה בר מזל להעסיק את ג'סי באקלי לפני שזאת הייתה מועמדת לפרס אמי מכיוון שהצוות זיהה את כשרונה עוד מעבודותיה הקודמות.
באקלי היססה תחילה להשתתף בפרויקט מכיוון שהיא מעולם לא צפתה בסרט אימה או שיחקה במשחק וידאו.
היטון סיפר שהחוויה הייתה מעין "עקומת למידה" עבור באקלי, מכיוון שיצירת משחק וידאו לוקחת פחות זמן מליצור סרט או סדרת טלוויזיה וגם מכיוון שבאקלי קיבלה תסריט שמכיל עלילה שמתפצלת בהתאם לבחירות השחקנים, מה שהפך את העבודה על המשחק לקשה יותר.
The Dark Pictures Anthology: House of Ashes (בתרגום חופשי לעברית: אנתולוגיית התמונות האפלות: בית האפר) הוא משחק וידאו מסוגות נרטיב אינטראקטיבי והישרדות אימה משנת 2021. המשחק פותח על ידי והופץ על ידי Bandai Namco Entertainment.
המשחק הוא המשחק השלישי בסדרת משחקי וכמו קודמיו, מציג מכניקת בחירות בעזרתה השחקנים יכולים להשפיע על סוף העלילה, ליצור מערכות יחסים בין הדמויות ואף להוביל למותן של חלק מהן.
עלילת המשחק מתרחשת במהלך הפלישה האמריקאית לעיראק בשנת 2003 ועוקבת אחר חמש דמויות ראשיות: ארבעה חיילי צבא ארצות הברית וחייל אחד מצבא עיראק, שחייבים לברוח ממקדש אכדי קדום בו חיות מפלצות דמויות ערפדים המנסות לצוד אותם.
את הדמות הראשית, סוכנת CIA בשם רייצ'ל קינג מגלמת השחקנית אשלי טיסדייל באמצעות דיבוב ולכידת תנועה.
את פסקול המשחק הלחין , ששיתף פעולה עם Supermassive Games כבר קודם לכן.
המשחק מחזיר איתו מספר מכניקות שהופיעו במשחקים הקודמים בסדרה וביניהן "אירועים מהירי מועד" (), שני מצבי משחק לשחקן יחיד ושניים למספר משתתפים וכן חפצים שמגע איתם מאפשר לשחקנים לראות את העתיד הצפוי לאחת הדמויות, וזאת במטרה לתת להם את האפשרות לשנות אותו.
אפשרויות חדשות כוללות מצלמה משופרת ואינטראקטיבית, פנס שמאפשר ניווט קל יותר במפת המשחק וכן שלוש רמות קושי עבור משחקוני ה-QTA.
עלילת המשחק הושפעה רבות מסרטים כגון "שובו של הנוסע השמיני", "הטורף" ו-"המדרון", הסיפור "" מאת ה.פ.
לאבקרפט וכן ממיתוס בשם "קללת אכד" שסביבו עוסקת עלילת המשחק.
היצורים במשחק נוצרו בעזרת שילוב בין לכידת תנועה לבין הנפשה מסורתית וכן עיצוב המקדש נוצר בהשראת אדריכלות מסופוטמית עתיקה.
מומחי צבא וכן ודוברי ערבית שימשו כיועצים עבור צוות המשחק במהלך הפיתוח בתקווה ליצור מצג אמין של המלחמה.
המשחק הופץ לקונסולות הפלייסטיישן 4, פלייסטיישן 5, המחשב האישי, Xbox One ו-Xbox Series X/S ב-22 באוקטובר 2021 וזכה לביקורות מעורבות.
קדימון למשחק האחרון בסדרה הראשונה, The Devil in Me הופיע בסוף המשחק.
המשחק הוא משחק מסוג נרטיב אינטראקטיבי והישרדות אימה, המשוחק מנקודת מבט של גוף שלישי (השחקנים רואים את הדמויות מעבר לגבן).
שליטת השחקנים עוברת בין חמש דמויות שונות, כאשר ארבעה מהן משרתות בצבא ארצות הברית והאחרון משרת בצבא עיראק במהלך הפלישה האמריקאית לעיראק בשנת 2003. אותן הדמויות מוצאות עצמן לכודות במקדש תת-קרקעי עתיק ונאלצות לעבוד ביחד כדי לברוח ממפלצות דמויות ערפדים המנסות לצוד אותן.
ניהול מערכות היחסים בין הדמויות הוא אחד מהאלמנטים הבולטים במשחק: הדמויות יכולות לשתף פעולה ולהבטיח את שלומן או שהן יכולות להתפצל ולסמוך כל אחד על עצמו.
חלק מהדמויות נוהגות לצטט את האמרה "", תמה שחוזרת לאורך כל המשחק.
המשחק הוא המשחק הראשון בסדרה שמאפשר לשחקנים לשנות את רמת הקושי שבתורה משפיעה על משחקוני ה-QTA.
האפשרות נותנת לשחקנים זמן נוסף ללחוץ על המקשים לפי הסדר כדי לצלוח את קטעי הפעולה והמתח במשחק.
המשחקונים מופיעים שוב במהלך קרבות ירי ובמידה והשחקנים נכשלו, דמויות יכולות למות.
המשחק מתריע בפני השחקנים שאוטוטו יתקיים משחקון QTA וכן יתריע על אילו כפתורים ללחוץ.
חלק מהמשחקונים דורשים מהשחקנים ללחוץ על רצף כפתורים בסדר מסוים, חלקם דורשים מהשחקנים לשמור על "מד המתח" של הדמות נמוך בזמן שהיא מתחבאת מהאויבים השונים, וחלקם מציגים כוונת אותה השחקנים צריכים לכוון אל עבר האויב.
במהלך המשחק, השחקנים צריכים לבצע בחירות שונות שמשפיעות על המשך העלילה ועל מערכת היחסים בין הדמויות השונות.
אפשרות הבחירה מוגבלת בזמן והשחקנים כולים לבחור להמשיך את העלילה באמצעות בחירת משפט או פעולה, או שהם יכולים גם להימנע מבחירה ולא ללחוץ על כלום.
מערכת הבחירה במשחק מיוצגת באמצעות לב ומוח (השכל או הרגש), בכך השחקנים יכולים לבחור בבחירות בהתאם לאופי הדמות המשוחקת.
הבחירות במשחק משפיעות על פיתוח אישיות הדמויות וחלקן יכולות להגיב באופן שונה ממקודם בעקבות בחירות חדשות שנעשו על ידי השחקנים.
כדי לעקוב אחר הבחירות ששחקנים ביצעו, המשחק מציג מערכת בשם "מיסבים" ובה נמצאות כל הבחירות שהשחקנים ביצעו בהתאם לדמויות השונות וכן ההשלכות של אותן הבחירות.
המשחק מעניק לשחקנים אפשרות לחקור את המפה בצורה מוגבלת וכן לאסוף חפצים שמקדמים את עלילת המשחק ונותנות מעין "הצצה לעתיד" של אחת הדמויות, תוך מטרה לתת לשחקנים אפשרות לשנות את רוע הגזירה..
הדמויות יכולות לשוטט במפה ובאמצעות פנס להאיר את הסביבה החשוכה.
בנוסף לתמונות, השחקנים יכולים לאסוף חפצים שנותנות רקע לעלילת המשחק.
לאחר שהשחקנים אספו חפץ, יופיע סרטון קצר ובו האוצר יקריין לשחקנים מקרה אודות משלחת ארכאולוגית משנת 1940 שחקרה בעצמה את המקדש טרם הגעת הדמויות.
המשחק מציג מספר מצבים: הגרסה הרגילה וגרסת "האוצר" עבור שחקן יחיד ו-"ערב סרט" ו-"סיפור משותף" עבור מספר משתתפים.
שחקנים שרכשו את המשחק בהזמנה מוקדמת זכו לגישה מוקדמת לגרסת האוצר, גרסה הזהה ברובה לגרסה הרגילה, אך מציגה את ההתרחשויות מנקודת מבטן של דמויות אחרות.
מצבי המשחק "סיפור משותף" ו-"ערב סרט" מאפשרים לשחקן, ביחד עם שחקן נוסף לשלוט על דמות נוספת: "סיפור משותף" מאפשר למשחק של שני משתתפים על גבי רשת האינטרנט בעוד "ערב סרט" מאפשר לעד חמישה שחקנים לשחק ביחד כאשר הם נוכחים באותו החדר.
עלילת המשחק מתרחשת בשטחה הקדום של הממלכה האכדית, שהתקיימה במסופוטמיה לפני כ-4,000 שנה.
בציר הזמן של המשחק, במקום התרסקה חללית חוצנים ועליה מאות חייזרים דמויי ערפדים הנשלטים על ידי טפיל חוצני שמתפתח בגופו של הנשא.
שליטת הטפיל הפכה את החייזרים לייצורים דמויי ערפדים הרגישים לקרינת UV.
מאז, החייזרים התמקמו מתחת לאדמה למשך מאות שנים וכל תקופה יוצאים ממחבואם כדי להזין עצמם באדרנלין של קורבנותיהם.
עלילת הפרולוג מתרחשת בשנת 2231 לפני הספירה ומתחילה כאשר צבא גותי מתכונן לפלישה לעיר אכד.
או אז, ליקוי חמה פורץ והחייזרים שחיים מתחת לאדמה פורצים וטובחים בשתי הצבאות.
בסוף הפרולוג, המשחק עובר לספרייה בבעלותו של האוצר, שמציג עצמו בפני השחקנים ומספק מידע אודות המכניקות שיש במשחק, ביניהן גם מכניקת הבחירות.
חמשת הפרוטגוניסטים במשחק הם רייצ'ל קינג (אשלי טיסדייל), סוכנת CIA, בעלה אריק קינג (אלכס גרבנשטיין), לוטננט קלונל בצבא ארצות הברית, סמל ניק קיי () מסיירת חיל הנחתים, טוראי ראשון ג'ייסון קולצ'ק (פול זינו) וסלים אוטמן () חייל מצבא עיראק.
המשחק מתרכז בשתי מערכות יחסים עיקריות: היחסים בין רייצ'ל לבעלה אריק והיחסים בין ג'ייסון לבין סלים.
לאחר שנה בנפרד, רייצ'ל ואריק התרחקו אחד מהשני, מה שהוביל את רייצ'ל לרומן עם ניק, אירוע שיגרום למתח ובעיות אמון בין שלושת הדמויות.
לאחר שהתגייס לצבא בעקבות אסון התאומים, ג'ייסון האיסלמופוב מחפש משמעות חדשה לחייו ומוצף ברגשי אשמה לאחר שירה באזרח לא חמוש.
סלים הוא אב שרוצה לחזור לבנו לאחר שהמלחמה נגמרה, ועשוי לסייע לג'ייסון להפוך את היריבות ביניהם לחברות ככל שהסיפור מתפתח ובכך לסייע לג'ייסון להתגבר על הדעות הקדומות בהן הוא מחזיק.
אריק מגיע למחנה "סלייר" (לשעבר משכנו של נשיא עיראק, סדאם חוסיין) ביחד עם העוזרת שלו, קלריס כדי להנחות קבוצת חיילי מארינס המונהגת על ידי רייצ'ל במשימת פשיטה על כפר באמצע המדבר.
בתדרוך, אריק מספר לחיילים שלפי עדויות לווין, קיים במקום מחבוא תת-קרקעי ובו מאוכסן נשק כימי.
במקביל, סלים חוזר לביתו ומחפש את בנו, אך הוא לא שם.
לפתע, מפקדו הישיר של סלים, דר בסרי מכריח את סלים לתקוף את חברי כוח התקיפה האמריקאי המונהגים על ידי ג'ייסון.
היחידה של סלים תוקפת את היחידה האמריקאית, אך חול טובעני גורם לכל הנוכחים לשקוע ולהגיע למקדש האכדי הקדום (מהפרולוג) שקבור מתחת לחולות.
קלריס לפתע מותקפת ונלקחת בשבי על ידי אחד היצורים.
החוליות האמריקאית והעיראקית מותקפות על ידי היצורים ועל ידי דמות לא מזוהה שהודבקה בטפיל והפכה לדמוית זומבי.
רייצ'ל וג'ייסון יכולים בעצמם להידבק על ידי הטפיל בהמשך המשחק.
השחקנים לומדים על ההיסטוריה של המקדש על ידי האוצר, שמספר שבשנת 1940 נשלחה משלחת מחקר כדי למצוא את מקדשו של אלכסנדר הגדול, אך אלו נספו על ידי היצורים.
סלים, שנלחם בייצורים בעזרת לום ממתכת שהוא מצא, מסייר לבדו במקדש בחיפוש אחר דרך החוצה.
במקביל, החולייה האמריקאית מתאספת; רייצ'ל מופרדת מאריק לאחר שנלחמה בדר ונפלה לתהום מלאה בדם.
במהלך חיפושי החוליה אחר דרך להזעיק עזרה, רייצ'ל פוגשת את קלריס, שנדבקה בטפיל.
השתיים מחפשות יחד אחר דרך החוצה, אך מצבה של קלריס מחמיר ועל רייצ'ל להחליט האם לנטוש את קלריס או להישאר איתה בתקווה שתימצא תרופה למצבה.
רייצ'ל מתאחדת עם השאר במקדש, אך מיד לאחר מכן החבורה מותקפת על ידי היצורים.
האמריקאים פוגשים את דר ואת סלים במהלך בריחתם לקטקומבות מתחת למקדש.
סלים מציע לקבוצה לשתף פעולה והם מסכימים מחוסר ברירה.
היצורים תוקפים את הקבוצה שוב בקטקומבות מפרידים אותם אחד מהשני והורגים את דר.
לאחר המתקפה, סלים נתקל בג'ייסון ומציע לו לשתף פעולה כדי לצאת.
השניים חוקרים את המקדש לעומקו ומוצאים את ספינת החלל של היצורים.
ניק, רייצ'ל ואריק (במידה והשניים האחרונים נשארו בחיים) פוגשים את ג'ייסון וסלים שם ולומדים על מקורם של היצורים.
השורדים מוצאים מעין קן ענק בו היצורים דוגרים בתוך החללית ומצליחים להשמיד אותה.
הקבוצה נמלטת אל פני הקרקע ומחכה לסיוע, אך ליקוי חמה מופיע וגורם לייצורים לבקוע מהאדמה ולתקוף את הקבוצה.
מכאן, בדומה לשאר משחקי הסדרה, העלילה מתפצלת למספר סופים שונים:
כולם נשארים בחיים: החבורה יכולה להתגבר על מתקפת היצורים בסוף.
במידה וכולם שרדו, סוף זה יפוצל לשני סופים:
במידה והחבורה לא קראה לתגבורת, סלים יחזור לביתו וג'ייסון ייפרד ממנו לשלום וייאחל לבנו יום הולדת שמח.
יחידת חילוץ תגיע ותאסוף את השורדים, לאחר מכן אלו ייכלאו ויתושאלו בנוגע לאירועי המשחק.
במידה והחבורה קראה לתגבורת, סלים ייצטרף לשאר הניצולים והם כולם ייכלאו ויתושאלו.
כולם מתים: במידה ובקרב האחרון נגד היצורים כולם ימותו, צוות החילוץ יסרב לנחות כיוון שהוא לא מזהה תנועה ויעזוב את גופות הניצולים מאחור, לאחר מכן צוות החילוץ ימריא וידווח על התקרית לפיקוד מרכז של ארצות הברית.
רייצ'ל מאוחסנת בגולם ושורדת: במידה וכולם שרדו ולמדו איך להביס את היצורים בעזרת קרינת UV, החבורה תמצא את רייצ'ל בתוך תרמיל הנראה כגולם ובעזרת הקרינה תוציא מגופה את הטפיל והיא תשרוד.
רייצ'ל לא שורדת בגולם: במידה וכולם מתו, רייצ'ל תישאר במעמקי האדמה בתוך הגולם וכאשר הצבא יבצע תחקיר על האירוע, יצוין שיחידת חילוץ לא מצאו את רייצ'ל ולכן משוער שהיא מתה.
ג'ייסון נדבק: באחד הפרקים במשחק, אינטראקציה עם אחד הגלמים תשפריץ מעין ערפל ולאחר מכן ג'ייסון גם הוא יידבק.
הצבא יתחיל בסדרת ניסויים על ג'ייסון, אך נרמז שהוא לא יישאר בחיים זמן רב.
סלים הוא היחיד ששרד: במידה וכל הדמויות מלבד סלים מתו, סלים יחזור לבסוף לביתו ויתאחד עם בנו.
כוחות החילוץ יגיעו למקום, יאשרו שכולם מתים וידווחו על התקרית לפיקוד מרכז של ארצות הברית.
"The Dead Dance" (בעברית: "ריקוד המתים") הוא שיר של הזמרת-יוצרת האמריקאית ליידי גאגא.
הוא יצא לאור ב-3 בספטמבר 2025, באמצעות חברת התקליטים אינטרסקופ רקורדס.
השיר נכתב על ידי גאגא, אנדרו ואט וסירקט עבור הסדרה "ונסדיי", שמופיע כחלק מהעונה השנייה, ונכלל בהוצאה המחודשת הדיגיטלית של אלבום האולפן שלה Mayhem (2025).
בעקבות יציאתה של סדרת הקומדיה והאימה ונסדיי בנובמבר 2022, גרסה מואצת של "Bloody Mary" מאת הזמרת והיוצרת האמריקאית ליידי גאגא שימשה לצד ריקוד הדמות הראשית והשחזורים שלה על ידי מעריצים עבור פלטפורמת שיתוף הווידאו טיקטוק, אשר זכתה במהרה לפופולריות ויראלית.
האמנית עצמה הכירה בכך ושחזרה את הריקוד בסרטון בשחור-לבן ב-9 בדצמבר, כשהיא עוטה איפור גותי ותלבושת דומה לזו שלבשה השחקנית ג'נה אורטגה.
הסדרה חודשה לעונה שנייה וצילומיה החלו באירלנד, על פי אתר החדשות Deadline Hollywood ב-7 במאי 2024. מגזין אנטרטיינמנט ויקלי חשף מאוחר יותר, ב-13 בנובמבר, שגאגא הצטרפה לקאסט בתפקיד שלא פורסם.
שנה לאחר מכן, גאגא ואורטגה הופיעו כאורחות מיוחדות עבור Tudum, אירוע תרבות פופ עבור שירות הסטרימינג נטפליקס, וביצעו מחרוזת של "Zombieboy", "Abracadabra" ו-"Bloody Mary" ב-1 ביוני 2025.
ה"אקספרס טריביון" דיווח ב-10 ביולי כי גאגא והמפיק טים ברטון צילמו ככל הנראה קליפ באי הבובות, הממוקם בדרום מרכז מקסיקו סיטי.
במהלך פסטיבל הסרטים ג'יפוני ב-25 ביולי, ברטון דיבר על תרומתה של גאגא ל"וונסדיי" ורמז כי "עשה איתה משהו אחר".
לאחר יציאת העונה השנייה, דיווח מגזין "וראייטי" ב-4 באוגוסט כי שניהם צילמו קליפ לשיר בשם "Dead Dance".
הוא צפוי לצאת בספטמבר, במקביל להופעתה כרוזלין רוטווד בסדרה.
השיר נכתב על ידי גאגא יחד עם אנדרו ואט והנרי וולטר, והופק במשותף עם ואט והמפיק סירקט.
לסינגל יש סגנון אלקטרופופ המזכיר את שנות ה-80, עם קלידים וקצב תופים אלקטרוני.
השיר מלווה במסרים של חיים, מוות ותחייה באמצעות מוזיקה וריקוד.
"The Dead Dance" צוטט לעיתים קרובות כאחד השירים הטובים ביותר של 2025 ונכלל במספר רשימות סוף שנה על ידי מבקרי מוזיקה ופרסומים.
ארגוןרשימהמיקוםמקורהאינדפנדנטהשירים האהובים ביותר לשנת 2025אזכור מכובד
הווידאו קליפ לשיר "The Dead Dance" בוים על ידי טים ברטון וצולם באי הבובות במקסיקו באמצע יולי 2025. בנוגע לניסיונו בפיתוח הקליפ, ברטון שיבח את עבודתה של גאגא ותיאר אותה כ"מעוררת השראה", תוך שהוא גם מביע את רצונו לשתף איתה פעולה שוב בעתיד.
פרסתאריךקטגוריהתוצאהמקורפרס המוזיקה במדיה של הוליווד19 בנובמבר 2025השיר הטוב ביותר – סדרת טלוויזיה/מיני-סדרה
+ תאריכי יציאות לאור ופורמטים עבור "The Dead Dance"אזורתאריך יציאהפורמט (ים)חברת תקליטיםמקורכלל העולם3 בספטמבר 2025הזרמת מוזיקה • הורדה דיגיטליתאינטרסקופ
The Elder Scrolls III: Morrowind (בעברית: מגילות הקדמונים: מורווינד) הוא משחק וידאו מסוגת תפקידים שפותח על ידי שפותח בידי Bethesda Game Studios והופץ על ידי Bethesda Softworks ב-1 במאי 2002 למחשב האישי וב-6 ביוני 2002 לקונסולת המשחקים Xbox.
המשחק מתאפיין בחופש הפעולה הנרחב שהוא נותן לשחקנים בו לבנות ולפתח את הדמות שלהם כרצונם, ולחקור את הארץ בה מתרחש המשחק בצורה חופשית.
מורווינד הוא המשחק השלישי בסדרת המשחקים The Elder Scrolls המצליחה.
המשחק ממוקם בעולם של שני המשחקים שקדמו לו בסדרה (Arena ו-Daggerfall), וכולו מתרחש באי הגעשי ורדנפל (Vvardenfell) השייכת לממלכת מורווינד - ממלכתם של האלפים האפלים - שביבשת טמריאל.
בדומה למשחקים הקודמים בסדרה, השחקן מתחיל את המשחק כדמות אנונימית לחלוטין שזהותה ועברה לא ידועים.
כל שידוע הוא כי הגיבור היה אסיר של האימפריה השולטת ביבשת, ובמצוות הקיסר הובא לאי ושוחרר שם.
בהדרגה מגלה הדמות את הסיבות להבאתה לאי ואת התפקיד שהיא מיועדת לשחק במשחקי הכוחות שבו.
העלילה המרכזית של המשחק, שחושפת בפני השחקן את גורל הדמות שהוא משחק, היא ליניארית באופיה ומתבססת על סדרה של משימות שיש לבצע כדי לסיימה.
עם זאת, השחקן אינו מחויב למשימות אלו ויכול לעשות כל מה שברצונו בכל שלב של המשחק.
במשחק הושם דגש על רוחב יריעה ועושר בפרטים.
האי שבו מתרחש המשחק הוא גדול יחסית ומכיל מספר רב של ערים ואזורים שונים, ומספר עצום של מבוכים שניתן לחקור - החל ממערות וקטקומבות וכלה במבצרים נטושים של האלפים האפלים והגמדים שחיו ביבשת.
זווית הראייה במשחק היא מגוף ראשון והמשחק מבוסס על גרפיקת תלת-ממד.
למשחק יצאו שתי חבילות הרחבה: Tribunal ו-Bloodmoon.
ב-Tribunal הגיבור עובר לעיר הבירה של מורווינד כדי לחפש מתנקשים שמנסים להורגו, והופך מעורב בעימות של האלים החיים ששולטים במורווינד.
ב-Bloodmoon הגיבור יוצא לאי שנמצא סמוך לורנדפל, מסייע בהקמת מושבה של האימפריה שם ומסייע לתושבים המקומיים במימוש נבואה עתיקת יומין שלהם.
אחת מהתכונות החשובות של המשחק היא היכולת של השחקנים לתרום לו, לשנות בו דברים וליצור הרפתקאות ועולמות חדשים לגמרי באמצעות כלי העריכה החזק שהגיע יחד עם המשחק (ובאמצעותו נוצר עולם המשחק המקורי).
ורדנפל הוא אי געשי הממוקם מצפון מזרח ליבשת טמריאל ומהווה את רובה של הפרובינציה מורווינד.
במרכז האי ישנו הר געש גדול הנקרא "ההר האדום".
סביב ההר האדום יש אדמות צחיחות הנקראות "אדמות האפר".
חלקיו הדרומיים של האי הם הפוריים והמיושבים יותר.
בצדו המזרחי חיים בני השבטים הנודדים המכנים את עצמם "שוכני האפר", ומצפון לו נמצא אי קטן בשם שוגוראד.
נהוג לחלק את האי לתשעה אזורים גאוגרפיים שונים:
האיים האסקדיים שממוקמים בדרום האי הם אזור פורה וירוק שבו נמצאת עיקר החקלאות של ורדנפל, כמו גם עיר הבירה ויואק.
החלק הצפוני של אזור האיים הנמצא ביבשת עצמה מכיל חוות רבות, ואילו החלק הדרומי של האזור שמורכב ממספר איים קטנים המחוברים בגשרים נמצאים האזורים העירוניים - העיר ויואק והמצודה אבונהארט שמכילה את המועצה האימפריאלית השלטת ומהווה את מקום מושבו של הדוכס ודאם דראן, שליט המחוז ונציג האימפריה.
ויואק היא העיר הגדולה על ורנדפל ואחת מהערכים הגדולות במזרח.
היא מורכבת ממספר קנטונים - בנייני ענק שבנויים על המים.
בעיר נמצא מקום מושבו המרכזי של מקדש הטריבונל וכן ארמונו של האל ויואק, בו הוא מתגורר ועל שמו נקראת העיר.
פרט לויואק ולאבונהארט יש באזור האיים האסקדיים גם את העיר החקלאית סוראן והכפר האימפריאלי החדש פלגיאד.
החוף הדרום מערבי של ורנדפול עשיר בביצות ורובו אינו מיושב.
ניתן למצוא בו רק שלוש עיירות חוף קטנות - סיידה ניין, לה אואד וגנאר מוק.
החוף השומם על המערות הרבות שבו, הגשמים והערפילים התכופים מהווה גן עדן למבריחים, שבגללם נקרא החוף גם "חוף המבריחים".
אזור הרמות שמתפרש מצפון מערב ורדנפל ועד דרומה מכונה "החתך המערבי".
אזור זה עשיר במכרות ובעיירות מסחר, כשהגדולה בהן היא בלמורה שנמצאת בקצהו הדרומי של החתך.
בלמורה היא העיר השנייה בגודלה בורדנפל אחרי ויואק ומהווה את המושב של בית הלאלו.
מצפון לבלמורה ניתן למצוא את עיר הכורים קלדרה, ובקצה הצפוני של החתך נמצאת העיר גניסיס והכפרים הקטנים קוהול ואלד ולות'י.
החוף של אזורה (Azura's Coast)
אזור החוף של אזורה כולל את החוף בחלקו הדרום-מזרחי של ורדנפל, כמו גם את האיים הקטנים הרבים שממזרח לורדנפל.
זהו אזור קשה ולא מיושב ברובו, שאין בו כמעט כלל שבילים ורוב התנועה מתבצעת בו על ידי סירות.
על החוף עצמו אין יישובים, אך על האיים פזורים מגדלי הקוסמים הרבים השייכים לבית טלווני, ובאי הגדול ביותר מצויה סדרית מורה - עיר המושב של בית טלווני.
בקצה הדרום מזרחי ביותר של החוף נמצא המקדש של אזורה, שעל שמו נקרא האזור כולו.
מולאג אמור ממוקם בחלקו הדרום מזרחי של ורדנפל, מערבה לחוף של אזורה.
זהו אזור צחיח וקשה ביותר למעבר, המלא בגבעות תלולות, ואגמי לבה, וסובל מסופות אפר תכופות.
האזור לא מיושב והיישוב הקרוב ביותר אליו הוא המבצר של מולאג מאר, שמשמש בתור מקום מנוחה והתארגות לעולים לרגל אל המקדשים שמצויים בהרים שבתוך מולאג אמור.
אדמות המרעה שבצפון מזרח ורדנפל הם אזורים שוממים פרט לשבטי שוכני האפר המתגוררים בו ורועים בו את עדריהם.
זה אזור פורה שנהנה מגשמים תכופים.
אין בו שבילים מסומנים, אך התנועה בו קלה ומהירה.
שאוגוראד הוא אי קטן השוכן מצפון לורדנפול, ועל שמו נקרא החבל הכולל את כל האיים הצפוניים של וורפנדל.
פרט להתיישבות דגון פל שבקצהו המזרחי הוא שומם למדי, וידוע בחורבות מבצרי הגמדים שבו.
אזור הממוקם באדמות החרבות שמקיפות את ההר האדום ובפרט ברצועת החוף שבצפון האי, ומתאפיין בסופות אפר (Ash Storms) תדירות ונוכחות ערפדים.
זהו ביתם של חלק משבטי שוכני האפר (ה-Ashlanders) - אלפים אפלים השומרים על המסורת ודרך החיים העתיקה של תושבי האי המקוריים.
הם מחשיבים את הזרים בשטחם ושלטון האימפריה לאויביהם, ואת האלפים האפלים העירוניים כמנוונים.
ההר האדום שוכן במרכז האי, ומהווה את מקורן של סופות האפר הרבות שבו.
האזור שסביב ההר הוא קשה ביותר למעבר והסופות משתוללות בו ללא הרף.
אזור זה מאוכלס במפלצות רבות המשרתות את דגות' אור, האל השוכן בהר האדום ונחשב על ידי אנשי האי לשטן ולאויב.
סביב אזור ההר האדום כולו נמצאת גדר הרפאים (The Ghostfence) שמטרתה למנוע מהמפלצות לצאת החוצה.
המעבר היחיד בגדר נמצא בשער הרפאים (Ghostgate) - מבצר השוכן על הגבול הדרומי של ההר האדום, ומאכלס את טובי החיילים שבורנדפל.
The Doors הוא אלבום הבכורה של להקת הרוק האמריקאית הדלתות, שיצא ב-4 בינואר 1967 על ידי חברת התקליטים אלקטרה רקורדס.
האלבום הוקלט באוגוסט 1966 ב-סאנסט סאונד רקורדרס בהוליווד, קליפורניה, בהפקתו של פול רוטשילד.
האלבום כולל את הגרסה המורחבת של הסינגל פורץ הדרך של הלהקה "Light My Fire" ואת "The End" הארוך והקרוב יותר עם קטע המילים המדוברות האדיפלי שלו.
פרסומים שונים, כולל BBC ורולינג סטון, דירגו את The Doors כאחד מאלבומי הבכורה הגדולים בכל הזמנים.
הדלתות עבדו על החומרים של אלבום הבכורה שלהם במהלך 1966 במקומות ובשלבים שונים, כגון ויסקי אה גוגו.
הקלטת האלבום החלה לאחר פיטורין מהמקום, לאחר שחתמו בחברת התקליטים אלקטרה רקורדס.
ההקלטות של The Doors ביססו את מגוון ההשפעות המוזיקליות של הלהקה, כגון ג'אז, קלאסי, בלוז, פופ, R&B ומוזיקת רוק.
הוא נתפס במידה רבה כחלק מהותי מאבולוציית הרוק הפסיכדלי, תוך שהוא מוכר גם כמקור השראה ליצירות רבות אחרות.
The Doors ו-"Light My Fire" נכנסו להיכל התהילה של הגראמי.
בשנת 2015, ספריית הקונגרס בחרה ב-The Doors להיכלל ברישום הלאומי להקלטות בשל היותן "משמעותיות מבחינה תרבותית, היסטורית או אסתטית".
נמכרו מעל 13 מיליון עותקים ברחבי העולם נכון לשנת 2015, מה שהופך אותו לאלבום הנמכר ביותר של הלהקה.
בשנים 2003 ו-2012 דירג הרולינג סטון את האלבום במקום ה-42 ברשימת "500 האלבומים הגדולים בכל הזמנים", ומיקם אותו מחדש במקום ה-86 במהדורת 2020.
ההרכב הסופי של הדלתות הוקם באמצע 1965 לאחר ששני אחיו של הקלידן ריי מנזרק, ריק וג'ים "מנצ'רק", עזבו את ריק והרייבנס, שחבריהם כללו מלבד מנזרק, גם את המתופף ג'ון דנסמור שהושפע מג'אז ואת הסולן המתחיל דאז ג'ים מוריסון.
החברות בלהקה הוקמה כאשר הגיטריסט רובי קריגר הסכים להצטרף.
למרות שהיה לו ניסיון קודם בנגינה בפולק ובפלמנקו, קריגר ניגן בגיטרה חשמלית רק כמה חודשים כאשר הוזמן להיות חבר בלהקה, ששמה שונה במהרה לדלתות.
הם הוחתמו בתחילה בחברת התקליטים קולומביה רקורדס תחת חוזה לשישה חודשים, אך הם ביקשו שחרור מוקדם לאחר שחברת התקליטים לא הצליחה להשיג מפיק לאלבום והכניסה אותם לרשימת שחרור.
לאחר שחרורם מחברת התקליטים, הדלתות הופיעו באמצע 1966 בשני מועדונים היסטוריים של סאנסט סטריפ, London Fog וויסקי אה גוגו.
הם נצפו בויסקי אה גוגו על ידי נשיא אלקטרה רקורדס, ג'ק הולצמן, שנכח בהצעתו של זמר להקת לאב ארתור לי.
לאחר שראה שני סטים, הולצמן התקשר למפיק פול רוטשילד כדי לראות את הלהקה.
ב-18 באוגוסט, לאחר שנכחו במספר הופעות של הלהקה, הולצמן ורוטשילד החתימו אותם בסופו של דבר בחברת התקליטים אלקטרה רקורדס.
הדלתות המשיכו להופיע בויסקי אה גוגו עד 21 באוגוסט, אז פוטרו בשל ביצועם לשיר "The End", שבו מוריסון אלתר קטע לא מצונזר של המלך היווני המיתולוגי, אדיפוס.
מוריסון החמיץ את הסט הראשון מבין שניים באותו לילה, כשהתארח במלון טרופיקנה תחת השפעת LSD.
The Doors הוקלט על ידי המפיק פול רוטשילד ומהנדס הקול ברוס בוטניק באולפני סאנסט סאונד בהוליווד, קליפורניה, במשך כשבוע בסוף אוגוסט 1966. השירים "Indian Summer" ו-"Moonlight Drive" היו החזרות הראשונות של האלבום, בעוד שהשירים הראשונים שהוקלטו בפועל והופיעו היו "I Looked at You" ו-"Take It as It Comes".
נעשה שימוש במכונת הקלטה בעלת ארבע רצועות בעלות של כ-10,000 דולר.
שלוש מהרצועות שימשו כ: בס ותופים על ביחד, גיטרה ואורגן על אחר, ושירה של מוריסון על השלישי.
הרצועה הרביעית שימשה לאובר-דאבינג (בעיקר קולות ההרמוניה של מוריסון וגיטרת הבס).
כלי הנגינה באלבום כוללים קלידים, גיטרה חשמלית, בס מזדמן, תופים, ומרקסופון (בשיר "Alabama Song").
רוטשילד אסר על קריגר להשתמש באפקטים של הגיטרה שלו (במיוחד בדוושת ה-Wah-wah) באלבום כדי להימנע ממה שרוטשילד חשב שהוא שימוש יתר במכשירים אלה.
עם זאת, האולפן היה מצויד בחלל תהודה שנתנה את האפקט הספציפי הזה לצליל.
ריי מנזרק, שהסביר על אוברדאב הבס, אמר:...